Vinadagar voru haldnir í selásskóla dagana 6. til 8. nóv og gerðu vinabekkirnir ýmislegt saman sér til skemmtunar . Nemendur í 1. og 4. bekkur eru vinabekkir með bláan lit , 2. og 5. bekkur eru saman með rauðan lit , 3. og 6. bekkur með grænan lit og 7. bekkur er vinur allra og voru í bleiku . Vinabekkirnir hittust og gerðu hendur saman í litnum sínum með fallegum orðum á , þær hanga núna frammi á veggnum hjá gryfjunni og koma ótrúlega vel út . Nemendur í 1. 4. og 7. bekk hittust og gerðu vinabönd saman og hafa þau nú tengst sannkölluðum vinaböndum . Árla dags í morgunrökkri á vinadögum gerðu börnin í 1. og 7. bekk sér glaðan dag í rjóðrinu úti á skólalóð . Þau skreyttu trjágreinarnar með könglum í öllum regnbogans litum og sungu saman nokkur vinalög . Þau áttu saman góða stund . Annar og fimmti bekkur hittust lika til að fara í bingó og héldu saman ávaxta – og grænmetishlaðborð . Þann 8. nóv var dagur gegn einelti og horfðu nemendur á myndbönd um efni tengdu því og svo var endað í gryfjunni þar sem við sungum saman vinalög , þar sem foreldrum og systkinum var boðið að koma að syngja með . Frábærir vinadagar sem gengu vel . Myndir